|  |  |
| --- | --- |
|  | **Szombathely Megyei Jogú Város****Közgyűlésének**Városstratégiai, Idegenforgalmi és Sport Bizottsága |
|

**KIVONAT**

 **a**

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottsága**

**2020. szeptember 22-i ülésén hozott határozatról**

**178/2020. (IX.22.) VISB sz. határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Széll K. utcában a Földhivatallal szemközti autóbusz megállóhely bejárati ágánál 1 db fizető parkolóhely kerüljön megszűntetésre.
2. A Bizottság egyetért azzal, hogy a Víztorony utcában a lakók által a 4703/1 hrsz-ú ingatlanon épített, az ingatlanjaikat megközelítő út mindkét végén kerüljön kihelyezésre „Mindkét irányból behajtani tilos” jelzőtábla „kivéve engedéllyel” feliratú kiegészítő táblákkal együtt.
3. A Bizottság a Benczúr Gy. utca egyirányúsításával kapcsolatosan felkéri a polgármestert, hogy készíttessen részletes költségvetést a SZOVA NZrt-vel az egyirányúsítás kivitelezésére vonatkozóan. A részletes költségvetés ismeretében tud dönteni a Bizottság az egyirányúsítás bevezetéséről.
4. A Bizottság egyetért azzal, hogy a Katasztrófavédelem kérésének megfelelően a Jurisich M. utcában a Szent Flórián krt. és a Víztorony tűzoltó felvonulási útja közötti szakaszon mindkét oldalon kerüljön bevezetésre megállási korlátozás, és a parkolóhely jelzőtáblák kerüljenek áthelyezésre a felvonulási út utáni útszakaszra.
5. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 (a végrehajtásért: Kalmár Ervin, a Városüzemeltetési és Városfejlesztési Osztály vezetője)

**Határidő:** 1-2. pont esetén: 2020. november 15.

 3. pont esetén: költségvetés rendelkezésre állását követően

 4. pont esetén: azonnal

5. pont esetén: azonnal

A kivonat hiteléül:

Szombathely, 2020. szeptember 23.

 (: Hóbor Anita :)

jegyzőkönyvvezető